פרנק וילצ'ק

פרנק אנתוני וילצ'ק (באנגלית: Frank Anthony Wilczek; נולד ב-15 במאי 1951) הוא פיזיקאי תאורטיקן ומתמטיקאי אמריקאי, חתן פרס נובל לפיזיקה לשנת 2004. כיום משמש וילצ'ק כפרופסור לפיזיקה במכון הטכנולוגי של מסצ'וסטס (MIT).

ביוגרפיה
וילצ'ק נולד במינאולה, עיירה שבמחוז נסאו, ניו יורק, להורים קתולים ממוצא פולני ואיטלקי. הוא התחנך בבתי ספר ציבוריים בקווינס, וכבר באותה עת, במיוחד לאחר שערך מבחן IQ, הבחינו הוריו כי הוא יוצא דופן. ב-1970 סיים תואר ראשון במתמטיקה באוניברסיטת שיקגו, ב-1972 תואר שני במתמטיקה באוניברסיטת פרינסטון, וב-1974 דוקטורט בפיזיקה בפרינסטון. 

הוא משמש כפרופסור במחלקה לפיזיקה תאורטית שבאוניברסיטת MIT. בהמשך שירת כחוקר עמית במכון למחקר מתקדם, במכון לפיזיקה תאורטית באוניברסיטת קליפורניה בסנטה ברברה וכן במכון לחקר פיזיקה תאורטית שבסטוקהולם, שוודיה.

בשנת 2002 הוענקה לו מדליית לורנץ, ב-2003 זכה בפרס לינפלד מטעם האגודה האמריקאית לפיזיקה וב-2013 במדליית אוסקר קליין. 

בשנת 2004 זכה בפרס נובל לפיזיקה. יחד עם וילצ'ק זכו בפרס דייוויד פוליצר מהמחלקה לפיזיקה במכון הטכנולוגי של קליפורניה (Caltech) ודייוויד גרוס מהמחלקה לפיזיקה של אוניברסיטת קליפורניה בסנטה ברברה. השלושה זכו בפרס בזכות ההסבר שגיבשו באמצע שנות השבעים על אופיו של הכוח הגרעיני החזק, הכוח הפועל בין הקווארקים - חלקיקי היסוד המרכיבים את גרעין האטום.

בשנת 2016 הוא ערך דיון פומבי עם אנתוני גארט ליסי בנושא הצלחת ניסויים  במאיץ LHC וכעבר זמן מה הודה שגארט ליסי צדק.

חיים אישיים 
וילצ'ק נשוי מאז 1973 ואב לשתי בנות.

קישורים חיצוניים

 

 

 מכתביו
 פרנק וילצ'ק, "יום הולדת שמח, אלקטרון", "סיינטיפיק אמריקן"

הערות שוליים

ניו יורק: אישים
זוכי פרס נובל לפיזיקה
פיזיקאים אמריקאים
זוכי פרס נובל אמריקאים
סגל המכון למחקר מתקדם
סגל המכון הטכנולוגי של מסצ'וסטס
חברי האקדמיה הלאומית למדעים של ארצות הברית
בוגרי אוניברסיטת פרינסטון
אמריקאים ממוצא פולני
אמריקאים ממוצא איטלקי
זוכי מדליית לורנץ
זוכי מדליית אוסקר קליין
בוגרי אוניברסיטת שיקגו
אמריקאים שנולדו ב-1951
בעלי תואר דוקטור מאוניברסיטת פרינסטון
זוכי פרס דיראק